Coba jelasin Payudaan pantaraning Belanda dari Krajan Karangasem dalam bahasa bali dong

jmpl|ka|245px|Para manggala sané sareng mayuda ring Lombok warsa 1894: Anak Agung Ketut Karangasem, Mayor Jenderal P.P.H. van Ham, Mayor Jenderal J.A. Vetter (komandan), Residen M.C. Dannenbargh, miwah Gusti Gedé Jelantik.

jmpl|ka|220px|Gusti Gedé Jelantik miwah putra nyané, Gusti Bagus Jelantik, ring Puri Agung Karangasem (sawatara warsa 1900-an).

Ring tanggal 25 Agustus 1891, putra penguasa Bali-Mataram punika Anak Agung Ketut Karangasem kakirim, sareng 8.000 balayuda, antuk numpas pamiwalan ring Praya, sané rumasuk wawidangan Krajan Selaparang. Ring tanggal 8 Séptémber 1891, balayuda kakalih, ring sor putra liyanan, Anak Agung Madé Karangasem, mawasa 3.000 jadma kakirim dados balayuda wewehan. Krana balayuda Krajan kacingakin mewéh ring payudaan punika, katunasin malih wantuan panguasa sor saking Karangasem, punika Anak Agung Gedé Jelantik, antuk ngirimang 1.200 jadma balayuda élit antuk numpas pamiwalan. Payudaan kamargiang suwé saking 1891 ngantos 1894, miwah balayuda Bali-Mataram sané langkung canggih pasanjataan kajangkepin sareng kalih kapal yuda modérn, Sri Mataram miwah Sri Cakra, prasida minguasain akéh désa sané miwal miwah ngiterin kubu pamiwal Sasak sané untat. Hawanan punika para balayuda Sasak nunas suwéca majeng Welanda ring Batavia mangda ngawantu ring payudaan punika.

Ring tanggal 8 November 1894, Belanda sacara sistematis ngebedilang meriam majeng genah balayuda Bali ring Cakranegara, ngawinan rusak nyané puri, ngapademang sawatara 2.000 jadma Bali, sapunika dané kaicalan 166 jadma. Ring ungkur Nopémber 1894, Welanda prasida ngaonang makasami pajuangan jadma Bali, antuk pasiuan jadma Bali padem, nyerah, utawi ngamargiang puputan. Lombok dados pahan saking Hindia Belanda, Krajan Karangasem ring ungkur nyarengin Pajanjian Kuta miwah ngamargiang pamaréntahan ring Lombok. Gusti Gedé Jelantik kaangkat dados Regent olih Belanda ring warsa 1894, miwah ida dados manggala ngantos warsa 1908.